smcproject/ml-wiki-sentences huggingface dataset:
മുൻ കേന്ദ്ര നിയമകാര്യ വകുപ്പ് മന്ത്രിയും മുതിർന്ന സുപ്രീം കോടതി അഭിഭാഷകനുമായിരുന്ന നിയമജ്ഞനായിരുന്നു ശാന്തി ഭൂഷൺ.
1974-ൽ ഇന്ദിര ഗാന്ധിക്ക് പ്രധാനമന്ത്രി പദവി നഷ്ടമാവുകയും
1975-ൽ അടിയന്തരാവസ്ഥയ്ക്ക് ഇടയാവുകയും ചെയ്ത അലഹാബാദ് ഹൈ കോടതി വിധിയിൽ സോഷ്യലിസ്റ്റ് നേതാവ് രാജ് നരേനിന് വേണ്ടി വാദിച്ചത് ശാന്തി ഭൂഷൺ ആയിരുന്നു.
2018-ൽ സുപ്രീം കോടതിയിലെ കേസുകൾ പരിഗണിക്കുന്നതുമായി ബന്ധപ്പെട്ട ജോലി വിഭജനത്തിൽ
ചീഫ് ജസ്റ്റീസിന് ഉള്ള അധികാരമായ
സുപ്രീം കോടതിയിലെ മാസ്റ്റർ ഓഫ് റോസ്റ്റർ സമ്പ്രദായം ചോദ്യം ചെയ്ത അദ്ദേഹം അതിൽ വ്യക്തത വരുത്തണമെന്ന് ആവശ്യപ്പെട്ട് സുപ്രീം കോടതിയിൽ ഹർജി നൽകിയെങ്കിലും സുപ്രീം കോടതിയുടെ പരമാധികാരി ചീഫ്ജസ്റ്റീസ് ആണെന്ന കാര്യത്തിൽ സംശയമില്ലെന്ന് വിധിച്ച കോടതി ശാന്തി ഭൂഷൻ്റെ ഹർജി തള്ളി.
1980-ൽ സ്ഥാപിച്ച സെൻറർ ഫോർ പബ്ലിക് ഇൻറർസ്റ്റ് ലിറ്റിഗേഷൻ എന്ന സന്നദ്ധ സംഘടനയിലൂടെ നിയമ പോരാട്ടങ്ങൾ നടത്തി.
പൊതുതാൽപ്പര്യമുള്ള ഒട്ടേറെ കേസുകൾ സ്വയം ഏറ്റെടുത്ത് വാദിച്ച് അഴിമതിക്കെതിരെ പോരാടിയ മുതിർന്ന അഭിഭാഷകനും  സാമൂഹിക പ്രവർത്തകനുമാണ്.
അഴിമതിക്കെതിരായും പൗരാവകാശങ്ങൾക്ക് വേണ്ടിയുമുള്ള പോരാട്ടങ്ങൾക്കായി കാംപെയിൻ ഫോർ ജുഡീഷ്യൽ അക്കൗണ്ടബിളിറ്റി, കോമൺ കോസ് എന്നീ സംഘടനകൾ രൂപീകരിച്ചായിരുന്നു പ്രവർത്തനം.
സുപ്രധാന വിധികൾ സുപ്രീം കോടതിയിൽ നിന്ന് നേടിയെടുക്കാൻ ശാന്തി ഭൂഷണ് സാധിച്ചു.
ആദ്യകാലത്ത് കോൺഗ്രസ് പ്രവർത്തകനായിരുന്ന ശാന്തിഭൂഷൺ പിന്നീട് ജനതാ പാർട്ടിയുടെ ഭാഗമായി.
1977-1980 കാലഘട്ടത്തിൽ രാജ്യസഭാംഗവും കേന്ദ്ര നിയമകാര്യ വകുപ്പ് മന്ത്രിയുമായി.
മൊറാർജി ദേശായി പ്രധാനമന്ത്രിയായ ജനതാ ഭരണകാലത്ത് ശാന്തിഭൂഷൺ നിയമമന്ത്രി ആയിരിക്കുമ്പോഴാണ് ഭരണഘടനയുടെ 44-ആം ഭേദഗതി അവതരിപ്പിക്കുന്നത്.
അടിയന്തരാവസ്ഥയിൽ നടന്ന പോലെ അടിസ്ഥാന മനുഷ്യവകാശങ്ങൾ തടയാൻ പാടില്ലെന്നും വ്യവസ്ഥ ചെയ്യുന്ന ബിൽ സഭയിൽ അവതരിപ്പിച്ചത് ശാന്തി ഭൂഷനാണ്.
1980-ൽ ബി.ജെ.പി രൂപീകരിച്ചപ്പോൾ സ്ഥാപക അംഗവും പാർട്ടിയുടെ ആദ്യ ദേശീയ ട്രഷററുമായിരുന്ന അദ്ദേഹം 
1986-ൽ ബി.ജെ.പി വിട്ടു.
പിന്നീട് സജീവരാഷ്ട്രീയത്തിൽ നിന്ന് ഒഴിവായ അദ്ദേഹം അണ്ണാ ഹസാരയുടെ നേതൃത്വത്തിൽ നടന്ന അഴിമതി വിരുദ്ധ പോരാട്ടത്തിൻ്റെ ഭാഗമായി.
ലോക്പാൽ കരട് ബിൽ തയ്യാറാക്കാൻ രൂപീകരിച്ച സർക്കാരിൻ്റെയും പൗരസമൂഹത്തിൻ്റെയും പ്രതിനിധികൾ ഉൾപ്പെട്ട സംയുക്ത സമിതിയിൽ അംഗമായിരുന്നു.
2012-ൽ നടന്ന ആം ആദ്മി പാർട്ടി രൂപീകരണത്തിൽ പ്രധാന പങ്ക് വഹിച്ചു.
പിന്നീട് അഭിപ്രായ വ്യത്യാസങ്ങളെ തുടർന്ന് ആപ്പ് വിട്ട അദ്ദേഹം അരവിന്ദ് കെജരിവാളിൻ്റെ ശക്തനായ വിമർശകനായി മാറി.
റഫാൽ യുദ്ധവിമാന ഇടപാടിൽ സുപ്രീം കോടതിയുടെ മേൽനോട്ടത്തിൽ അന്വേഷണം വേണമെന്ന പൊതുതാൽപ്പര്യ ഹർജിയിൽ വാദം നടത്തിയത് ശാന്തി ഭൂഷനാണ്.
അവസാന കാലം വരെ അഭിഭാഷക രംഗത്ത് സജീവ സാന്നിധ്യമായിരുന്നു.
വലിയൊരു പങ്ക് ജഡ്ജിമാരും അഴിമതിക്കാരാണ് എന്ന പ്രസ്ഥാവന കോടതിയലക്ഷ്യമെന്ന് സുപ്രീം കോടതി പറഞ്ഞപ്പോൾ പരാമർശം പിൻവലിക്കാൻ തയ്യാറല്ല ജയിലിൽ പോകാൻ റെഡിയാണ് എന്നായിരുന്നു മകൻ പ്രശാന്ത് ഭൂഷനു വേണ്ടി ഹാജരായ അദ്ദേഹം പറഞ്ഞത്.
കോടതിയലക്ഷ്യ കേസിൽ പ്രമുഖ ഇടത് ആക്ടിവിസ്റ്റ് അരുന്ധതി റോയിക്ക് വേണ്ടിയും ഇടമലയാർ കേസിൽ വി.എസ്.അച്യുതാനന്ദന് വേണ്ടിയും സുപ്രീം കോടതിയിൽ ഹാജരായത് ശാന്തി ഭൂഷനാണ്.
ആത്മകഥ കോർട്ടിംഗ് ഡെസ്റ്റിനി മരണം
വാർധക്യ സഹജമായ അസുഖങ്ങളെ 
തുടർന്ന് ചികിത്സയിലിരിക്കെ 
97-മത്തെ വയസിൽ 2023 ജനുവരി 31ന് വൈകിട്ട് ഏഴു മണിയോടെ ഡൽഹിയിലെ വസതിയിൽ വച്ച് അന്തരിച്ചു.
സാംബിയ ഇംഗ്ലീഷ് വിലാസം https://ml.wikipedia.org/wiki/Zambia റിപബ്ലിക് ഓഫ് സാംബിയ ദേശീയ പതാക ദേശീയ ചിഹ്നം ആപ്തവാക്യം: ഒരു സാംബിയ, ഒരു ദേശം ദേശീയ ഗാനം: സ്റ്റാൻ‌ഡ് ആൻ‌ഡ് സിംഗ് ഓഫ് സാംബിയ...
തലസ്ഥാനം ലുസാക്ക രാഷ്ട്രഭാഷ ഇംഗ്ലീഷ് ഗവൺമന്റ്‌ പ്രസിഡന്റ് കേന്ദ്രീകൃത ജനാധിപത്യം ഹകയിന്റെ ഹിചിലേമ {{{സ്വാതന്ത്ര്യം/രൂപീകരണം}}} ഒക്ടോബർ 24 , 1964 വിസ്തീർണ്ണം 2,90,586 ചതുരശ്ര കിലോമീറ്റർ ജനസംഖ്യ • ജനസാന്ദ്രത 95,82,418 (2003) 15/ച.
മീ നാണയം സാംബിയ ക്വാച്ച ( ZMK ) ആഭ്യന്തര ഉത്പാദനം {{{GDP}}} ( {{{GDP Rank}}} ) പ്രതിശീർഷ വരുമാനം {{{PCI}}} ( {{{PCI Rank}}} ) സമയ മേഖല UTC +2 ഇന്റർനെറ്റ്‌ സൂചിക .zm ടെലിഫോൺ കോഡ്‌ +260
സാംബിയ ( Zambia , ഔദ്യോഗിക നാമം: റിപബ്ലിക് ഓഫ് സാംബിയ ) ആഫ്രിക്കൻ വൻ‌കരയുടെ തെക്കു ഭാഗത്തുള്ള രാജ്യമാണ്.
സാംബസി നദിയിൽ നിന്നാണ് സാംബിയ എന്ന പേരു ലഭിച്ചത്.
കോംഗോ , ടാൻസാനിയ , മലാവി , മൊസാംബിക് , സിംബാബ്‌വെ , ബോട്സ്വാന , നമീബിയ , അംഗോള എന്നിവയാണ് അയൽ‌രാജ്യങ്ങൾ.
ബ്രിട്ടീഷ് കോളനിയായിരുന്നപ്പോൾ നോർത്തേൺ റൊഡേഷ്യ എന്നാണറിയപ്പെട്ടിരുന്നത്.
ലുസാക്കയാണു തലസ്ഥാനം.
സാംബിയയിലെ വിദ്യാഭ്യാസം
അധോതലത്തിലുള്ള സ്കൂൾ വിദ്യാഭ്യാസത്തെ മൂന്നായി തരം തിരിച്ചിരിക്കുന്നു.
പ്രാഥമികതലം, ജൂണിയർ സെക്കണ്ടറി അപ്പർ സെക്കണ്ടറി.
ഈയടുത്തകാലത്ത് സാംബിയായിലെ വിദ്യാഭ്യാസം പതുക്കെ മെച്ചമായിവരുന്നുണ്ട്.
താഴെപ്പറയുന്ന സർവ്വകലാശാലകൾ സാംബിയയിൽ ഉണ്ട്: യൂണിവേഴ്സിറ്റി ഓഫ് സാംബിയ, കോപ്പർബെൽററ് യൂണിവേഴ്സിറ്റി, സാംബിയ ഓപ്പൺ യൂണിവേഴ്സിറ്റി, യൂറോപ്യൻ യൂണിവേഴ്സിറ്റി സാംബിയ, സാംബിയ കാത്തലിക് യൂണിവേഴ്സിറ്റി, കാവെൻഡിഷ് യൂണിവേഴ്സിറ്റി, സാംബിയ അഡ്വെൻറിസ്റ്റ് യൂണിവേഴ്സിറ്റി, നോർത്ത്റൈസ് യൂണിവേഴ്സിറ്റി, യൂണിവേഴ്സിറ്റി ഓഫ് ലുസാക്ക, ലുസാക്ക അപ്പെക്സ് മെഡിക്കൽ യൂണിവേഴ്സിറ്റി,  വുഡ്‍ലാൻറ്സ് യൂണിവേഴ്സിറ്റി കോളജ്, കോപ്പർസ്റ്റൺ യൂണിവേഴ്സിറ്റി കോളജ്, ആഫ്രിക്കൻ യൂണിവേഴ്സിറ്റി, ഇൻഫർമേഷൻ ആൻറ് കമ്യൂണിക്കേഷൻ യൂണിവേഴ്സിറ്റി, മുലുൻഗുഷി യൂണിവേഴ്സിറ്റി.
പ്രാഥമികവും സെക്കന്ററിയുമായ വിദ്യാഭ്യാസം പ്രൈമറി, ഗ്രേഡ്സ് 1-7 ബേസിക്, ഗ്രേഡ്സ് 8-9 സെക്കൻററി, ഗ്രേഡ്സ് 10-12 വിദ്യാഭ്യാസ സംവിധാനം
സാംബിയയിലെ വിദ്യാഭ്യാസ സമ്പ്രദായത്തിനു 3 തലങ്ങളുണ്ട്: പ്രാഥമികതലം ജൂണിയർ അല്ലെങ്കിൽ സെക്കണ്ടറി സീനിയർ സെക്കണ്ടറി ഉന്നതവിദ്യാഭ്യാസം ഇതും കാണൂ സാംബിയയിലെ സ്കൂളുകളുടെ പട്ടികയ അവലംബം
സാംബുറു ദേശീയ റിസർവ്വ്
സാംബുറു ദേശീയോദ്യാനം കെനിയ യിലെ എവാസോ ൻഗിറോ നദിയുടെ തീരത്തുള്ള ഒരു ഗെയിം റിസർവ്വാണ്.
നദിയുടെ മറുകരയിൽ ബഫല്ലോ സ്പ്രിംഗ്‍സ് ദേശീയ റിസർവ്വ് സ്ഥിതിചെയ്യുന്നു.
165 ചതുരശ്ര കിലോമീറ്റർ വിസ്തൃതിയുള്ള ഈ ദേശീയോദ്യാനം നെയ്‍റോബിയിൽനിന്ന് 350 കിലോമീറ്റർ അകലെയാണ് സ്ഥിതിചെയ്യുന്നത്.
സമുദ്ര നിരപ്പിൽ നിന്നും 800 മുതൽ 1230 മീറ്റർ വരെ ഉയരത്തിലാണ് ഈ പ്രദേശം സ്ഥിതി ചെയ്യുന്നത്.
ഭൂമിശാസ്ത്രപരമായി ഇത് സാംബുറു കൗണ്ടിയിലാണ് സ്ഥിതിചെയ്യുന്നത്.
ചിത്രശാല Leopard in a tree at Samburu Gerenuk at Samburu Loxodonta africana at the edge of the Ewaso Ng'iro Grévy's zebras and reticulated giraffes Lion male with scanty mane Large herd of Elephants crossing Ewaso Ng'iro river അവലംബം
സാംബാ ഇംഗ്ലീഷ് വിലാസം https://ml.wikipedia.org/wiki/Tsampa
തിബത്ത് , നേപ്പാൾ തുടങ്ങിയ ഹിമാലയൻ പ്രദേശങ്ങളിലെ ജനങ്ങളുടെ മുഖ്യാഹാരമാണ് സാംബാ ( Tsampa or Tsamba തിബറ്റൻ : རྩམ་པ་ ; വൈൽ : rtsam pa ; ചൈനീസ് : 糌粑 ; പിൻയിൻ : zānbā )
വറുത്ത് പൊടിച്ച ബാർളി യിൽ നെയ്യും ഉപ്പും ചേർത്ത ചായ ഒഴിച്ചാണ് ഇത് തയ്യാർ ചെയ്യുന്നത്.
ഇത് കഞ്ഞി പോലെ യുള്ള ഒരു ഭക്ഷണമാണ്.
ഒരു പ്രധാന ഭക്ഷണ ഇനം എന്നതിലുപരി ബുദ്ധമതത്തിലെ ചടങ്ങുകൾക്കും ഇത് ഉപയോഗിക്കുന്നു.
അവലംബം നാഷണൽ ജ്യോഗ്രഫിക് മാസിക , നവംബർ 2014 - The Everest Avalanche - പേജ് 77
സാംബാൽ (സംഗീതോപകരണം) ഇംഗ്ലീഷ് വിലാസം https://ml.wikipedia.org/wiki/Sambal_(drum) സാമ്പാൽ ഡ്രം
പശ്ചിമേന്ത്യയിൽ നിന്നുള്ള ഒരു നാടോടി മെംബ്രനോഫോൺ സംഗീതോപകരണമാണ് സാംബാൽ അഥവാ സാമ്പാൽ .
ഒരു വശത്ത് നിന്ന് ഒന്നിച്ച് രണ്ട് തടി ഡ്രമ്മുകൾ ഇതിലുണ്ട്.
ഒരു ഡ്രം മറ്റൊന്നിനേക്കാൾ ഉയർന്ന പിച്ചിൽ ശബ്ദമുണ്ടാക്കുന്നതാണ്.
രണ്ട് ചെണ്ടക്കോലുപയോഗിച്ചാണ് ശബ്ദമുണ്ടാക്കുന്നത്.
ഗോന്ധാലി ജനതയുടെ പരമ്പരാഗത ഡ്രം കൂടിയാണ് സാമ്പാൽ.
പശ്ചിമ ഇന്ത്യയിലെ ദാദ്ര, നഗർ ഹവേലി, മഹാരാഷ്ട്ര, ഗോവ എന്നിവിടങ്ങളിലെ കോക്നക്കാർക്കിടയിൽ കാണപ്പെടുന്ന ഒരു നാടോടി ഡ്രം കൂടിയാണ് സാംബാൽ.
മഹാലക്ഷ്മി ദേവിയുടെ ദാസന്മാർ ഗോണ്ടൽ പൂജയിൽ ഉപയോഗിക്കുന്ന പരമ്പരാഗത ഉപകരണം കൂടിയാണ് സാംബാൽ.
ബാഹ്യ ലിങ്കുകൾ YouTube വീഡിയോ ഫോട്ടോ
ശിവലിംഗം ഒരു ശിവലിംഗം.
ഹിന്ദുമതത്തിൽ പരമേശ്വരനായ ശിവനെ പ്രതിനിധീകരിക്കുന്ന ഒരു പ്രതീകമാണ് ശിവലിംഗം അല്ലെങ്കിൽ ലിംഗം .
സംസ്കൃതത്തിൽ ലിംഗം എന്നാൽ അടയാളം , ഒരു ചിഹ്നം എന്നാണ് അർത്ഥമാക്കുന്നത്.
പുരാതന പിതൃ ദൈവത്തിന്റെ ചിന്ഹമായി ഇതിനെ  കണക്കാക്കുന്നു.
ഈശ്വരന്റെ  ഊർജത്തിന്റെയും കഴിവിന്റെയും പ്രതീകമായാണ് ഹൈന്ദവ വിശ്വാസികൾ ശിവലിംഗത്തെ ആരാധിക്കുന്നത്.
ശിവ ക്ഷേത്രങ്ങളിൽ ലിംഗം പലപ്പോഴും മധ്യഭാഗത്താണ്.
ചുറ്റും മൂർത്തികളാൽ ചുറ്റപ്പെട്ടിരിക്കുന്നു.
ഹൈന്ദവ ഗ്രന്ഥങ്ങൾ ലിംഗങ്ങളുടെ അഞ്ച് രൂപങ്ങളെക്കുറിച്ച് പറയുന്നുണ്ട്.
ഈ ലിംഗരൂപങ്ങൾ പഞ്ചഭൂതങ്ങളായ ഭൂമി , ജലം , അഗ്നി , വായു , ആകാശം എന്നിവയെ പ്രതിനിധീകരിക്കുന്നു.
പാൽ, വെള്ളം, പുഷ്‌പങ്ങൾ, പുല്ലിന്റെ ഇളം മുളകൾ, പഴങ്ങൾ, ഇലകൾ, വെയിലത്ത് ഉണക്കിയ അരി എന്നിവയാൽ ലിംഗത്തെ പൂജിക്കുന്നു.
മഹാഭാരതവും ശിവ പുരാണവും പോലുള്ള പുരാതന സംസ്‌കൃത ഗ്രന്ഥങ്ങൾ ശിവ ലിംഗത്തെ ശിവന്റെ ലിംഗമായി ആയി തിരിച്ചറിയുന്ന വിവരണങ്ങളുമായി ബന്ധപ്പെട്ടിരിക്കുന്നു.
ശിവലിംഗത്തെ ജനങ്ങൾ ശിവനായി തന്നെ കണക്കാക്കുന്നു.
ശിവലിംഗം എപ്പോഴും മാതാ ആദിപരാശക്തിയുടെ പ്രതീകമായ യോനിയെ പ്രതിനിധീകരിക്കുന്നു (സ്ത്രീ സൃഷ്ടിപരമായ ഊർജ്ജം എന്നാണ് അർത്ഥമാക്കുന്നത്).
സ്ത്രീയുടെയും പുരുഷന്റെയും അവിഭാജ്യ ശക്തിയെ ഇത് പ്രതീകപ്പെടുത്തുന്നു.
വിശ്വാസപ്രകാരം എല്ലാ ജീവിതങ്ങളെയും ഉത്ഭവിക്കുന്ന ലിംഗവും യോനിയുമാണിത്.
ലിംഗത്തിന്റെ ഉത്ഭവം ഹിന്ദു ഗ്രന്ഥമായ ശിവപുരാണത്തിൽ വിദ്യേശ്വർ സംഹിതയിലെ ആദ്യ വിഭാഗത്തിൽ വിവരിച്ചിട്ടുണ്ട്.
യഥാർത്ഥത്തിൽ എല്ലാ കാരണങ്ങൾക്കും കാരണമായ അഗ്നിയുടെ തുടക്കമില്ലാത്തതും അനന്തവുമായ പ്രപഞ്ചസംബന്ധിയായ സ്തംഭമായി ശിവലിംഗത്തെ വിശേഷിപ്പിക്കുന്നു.
അതിന് ആദിയും അന്ത്യവും ഇല്ല.
പുരാതന സിന്ധു നാഗരികതയുടെ നഗരങ്ങളിലൊന്നായ ഹാരപ്പയിൽ നിന്നുള്ള അവശിഷ്ടങ്ങളിൽ നിന്ന് ഉരുണ്ട മുകൾത്തട്ടുകളുള്ള ചെറിയ ദീർഘവൃത്താകൃതിയിലുള്ള തൂണുകൾ കണ്ടെത്തിയിട്ടുണ്ട് (c. 2700-2500 BCE).
എന്നാൽ അവ ലിംഗമായി ആരാധിച്ചിരുന്നതിന് തെളിവുകളൊന്നുമില്ല.
അവലംബം ↑ (subscription or UK public library membership required) ↑ ↑
ശിവസൂര്യ ശലഭം ഇംഗ്ലീഷ് വിലാസം https://ml.wikipedia.org/wiki/Curetis_siva
പശ്ചിമഘട്ടത്തിൽ മാത്രം കാണപ്പെടുന്ന ഇന്ത്യയുടെ ഒരു തനതു (Endemic) ശലഭമാണ് ശിവസൂര്യ ശലഭം (Shiva's Sunbeam).
ശാസ്ത്രനാമം: Curetis siva .
കേരളത്തിൽ വിരളമായി മാത്രം കാണപ്പെടുന്ന ഈ ശലഭം ഗോവയിലും ഗോവയ്ക്ക് തെക്കുള്ള സംസ്ഥാനങ്ങളിലുമാണ് സാധാരണയായി കണ്ടുവരുന്നത്.
വനാന്തരങ്ങളിൽ വസിക്കുന്ന ഈ ശലഭങ്ങൾ ശരവേഗത്തിലാണ് പറക്കുക.
ആൺ ശലഭങ്ങൾക്ക് അന്യശലഭങ്ങളെ പിന്തുടർന്ന് തുരത്തുന്ന സ്വഭാവമുണ്ട്.
തണ്ണീർത്തടങ്ങളുടെ ഓരങ്ങളിലെ നനഞ്ഞ മണ്ണിൽ നിന്ന് ലവണം ഉണ്ണുന്ന ശീലമുള്ള ഇവ പക്ഷിക്കാഷ്ഠത്തിലും സാധാരണയായി ഇരിയ്ക്കാറുണ്ട്.
ആൺശലഭത്തിന്റെ ചിറകുപുറത്തിന് ഓറഞ്ച് നിറമാണ്.
ശിവസൂര്യശലഭങ്ങളോട് സാമ്യമുള്ള ശലഭങ്ങളാണ് സൂര്യശലഭങ്ങളും (Indian Sumbeam) മുനസൂര്യശലഭവും (Angled Sunbeam).
സൂര്യശലഭത്തിന്റെ ചിറകിനടിയിൽ കറുത്ത പുള്ളിക്കുത്തുകൾ കാണാറില്ല.
ഇവയെ തിരിച്ചറിയുക പ്രയാസമുള്ള കാര്യമാണ്.
ഉങ്ങിനോട് സാദ്യശ്യമുള്ള ഒരു സസ്യത്തിലാണ് മുട്ടയിടുന്നത്.
അവലംബം മാതൃഭൂമി ആഴ്ചപ്പതിപ്പ്(കേരളത്തിലെ പൂമ്പാറ്റകൾ)(ഡോ. അബ്ദുള്ള പാലേരി) പുറം കണ്ണികൾ Curetis siva എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ശിവാജി (തമിഴ്‌ ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Sivaji_(film) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
2007 ജൂണിൽ ‍ പുറത്തിറങ്ങിയ തമിഴ് ചലച്ചിത്രമാണ് ശിവാജി .
രജനികാന്ത് നായകനായ ഈ ചിത്രം സംവിധാനം ചെയ്തിരിക്കുന്നത് എസ്. ഷങ്കർ ആണ്.
ശ്രിയ ശരൺ, വിവേക് , സുമൻ തുടങ്ങിയവരും പ്രധാന വേഷങ്ങളിൽ അഭിനയിക്കുന്നു.
ഇന്ത്യയിൽ നിർമിച്ച ഏറ്റവും ചെലവേറിയ ചിത്രമെന്ന ഖ്യാതിയുമായാണ് ശിവാജി പുറത്തിറങ്ങിയത്.
എഴുപതു കോടി രൂപയാണ് ചെലവ് കണക്കാക്കുന്നത്.
മൂന്ന് ആഴ്ച്ചക്കുള്ളിൽ ചിത്രം ബോക്സ് ഓഫീസിൽ 100 കോടി രൂപ നേടി.
പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ശിവാജി ഇന്റർനെറ്റ് മൂവി ഡാറ്റാബേസിൽ
ശിവാജി ഗണേശൻ ഇംഗ്ലീഷ് വിലാസം https://ml.wikipedia.org/wiki/Sivaji_Ganesan
തമിഴ് ചലച്ചിത്ര രംഗത്തെ ഒരു ഐതിഹാസിക നടനായിരുന്നു ശിവാജി ഗണേശൻ ( തമിഴ് : சிவாஜி கணேசன்) (ഒക്ടോബർ 1, 1927 - ജൂലൈ 21 , 2001 ).
ഇരുപതാം നൂറ്റാണ്ടിന്റെ രണ്ടാം പകുതിയിൽ തമിഴ് ചലച്ചിത്ര രംഗത്ത് മികച്ച അഭിനയം കാഴ്ച്ച വച്ച ശിവാജിക്ക് 1959 ൽ കെയ്‌റോ , ഈജിപ്തിൽ വച്ച് നടന്ന ചലച്ചിത്ര മേളയിൽ മികച്ച നടനുള്ള പുരസ്കാരം ലഭിച്ചിട്ടുണ്ട്.
ഓവർ ആക്ടിംഗ് ശൈലിയാണെങ്കിലും കാഴ്ചക്കാർക്ക് അത് ഓവറായി തോന്നുകയില്ല.
സമൂഹത്തിലെ വ്യക്തികളുടെ മാനറിസങ്ങൾ നിരീക്ഷിക്കുകയോ അപഗ്രഥിക്കുകയോ ചെയ്യാത്ത തികച്ചും സിനിമാറ്റിക് ആയ അഭിനയശൈലിയായിരുന്നു ഗണേശൻ്റേത്.
ഒരു സാധാരണ കുടുംബത്തിൽ ഒരു റേയിൽ‌വേ ഉദ്യോഗസ്ഥനായ ചിന്നൈ പിള്ളൈയുടെ മകനായിട്ടാ‍ണ് ഗണേശൻ ജനിച്ചത്.
അദ്ദേഹത്തിന്റെ പിതാവ് സ്വാതന്ത്ര്യ സമരത്തിൽ ബ്രിട്ടീഷുകാർക്കെതിരെ നീങ്ങിയതിന് അറസ്റ്റ് ചെയ്യപ്പെടൂകയുണ്ടയി.
ചെറുപ്പ കാലം മുതൽ സ്റ്റേജ് അഭിനയങ്ങളിലും മറ്റും താല്പര്യമുണ്ടായിരുന്ന ഗണേശൻ ഒരു നാടക ഗ്രൂപ്പിൽ അംഗമായി ചേർന്നു.
വില്ലുപ്പു രം ഗണേശൻ എന്ന പേരിൽ നടനായി.
പത്താം വയസിൽ തിരുച്ചിറപ്പള്ളി നാടകക്കമ്പനിയിൽ അംഗമായി.
ശിവജി കണ്ട ഹിന്ദു രാജ്യം എന്ന നാടകത്തിൽ ഛത്രപതി ശിവാജി ആയി തിളങ്ങി ..
ശിവാജി എന്ന ഇരട്ട പേര് നേടി
അദ്ദേഹത്തിന്റെ വിവാഹം 1952 ൽ കമലയുമായി നടന്നു.
2001 ൽ കമല മരിച്ചു..
അദ്ദേഹത്തിന് നാലു മക്കളുണ്ട്.
ശാന്തി ഗണേശൻ, രജ്വി ഗണേശൻ എന്നിവർ പെണ്മക്കളും, രാംകുമാർ ഗണേശൻ, പ്രഭു ഗണേശൻ എന്നിവർ ആൺ മക്കളുമാണ്.
ആദ്യ ചിത്രം 1952 ലെ പരാശക്തി എന്ന ചിത്രമായിരുന്നു.
ഇതിന്റെ തിരക്കഥ എഴുതിയത് എം. കരുണാനിധി ആയിരുന്നു.
അദ്ദേഹം ശിവാജി ചക്രവർത്തിയുടെ വേഷങ്ങൾ അഭിനയിച്ചതിനു ശേഷം പേരിനു മുൻപിൽ ശിവാജി എന്ന് ചേർക്കുകയായിരുന്നു.
തുടർന്ന് ആയിരക്കണക്കിന് ചിത്രങ്ങളിൽ അദ്ദേഹം അഭിനയിച്ചു.
എം.ജി.ആർ. , ജെമിനി ഗണേശൻ എന്നിവർക്കൊപ്പം ശിവാജിയും ഒരു പ്രധാന താരമായി അഭിനയിച്ചു വന്നു.
മലയാളം , ഹിന്ദി തുടങ്ങിയ ഭാഷകളിലും അദ്ദേഹം അഭിനയിച്ചിട്ടുണ്ട്.
1999ൽ പുറത്തിറങ്ങിയ പടയപ്പ ആയിരുന്നു അദ്ദേഹത്തിന്റെ അവസാന ചിത്രം.
പ്രധാന ചിത്രങ്ങൾ പരാശക്തി, മക്കളെ പെറ്റ മഗരാശി, ഉത്തമപുത്രൻ, വിയറ്റ്നാം വീട്, പടയപ്പ രാഷ്ട്രീയം ശിവാജി ഗണേശൻ ആദ്യമായി അഭിനയിച്ചത് 1952-ൽ പുറത്തിറങ്ങിയ പരാശക്തി ] എന്ന ചിത്രത്തിലാണ്.
കരുണാനിധിയുടെ വാക്യത്തിൽ യുക്തിവാദം, ആത്മാഭിമാനം തുടങ്ങിയ ദ്രാവിഡ പ്രത്യയശാസ്ത്ര തത്വങ്ങളെ പ്രതിഫലിപ്പിക്കുന്ന ഡിഎംകെ പിന്നീട് ശിവാജി ഗണേശൻ വിജയത്തിൽ പങ്കുവഹിച്ചുവെന്ന് പറയപ്പെടുന്നു.
1953 മുതൽ ഡിഎംകെ [[എം.  ജി.  [] ശിവാജി ഗണേശൻ | ശിവാജി ഗണേശൻ] അദ്ദേഹത്തിന്റെ സുഹൃത്തും [[മു.  കരുണാനിധി |  കരുണാനിധി | കരുണാനിധി] പിന്തുണ എം.  ജി.  R ഒരേ വശത്തായിരുന്നു.
എം.  ജി.  R അന്നത്തെ DMK നേതാവ് പണ്ഡിതൻ അന്ന [[എം.  ജി.  ശിവാജി ഗണേശൻ 1956-ൽ ഡി.എം.കെ വിട്ടത്, ആർ.എം.ജി.ആറിന്റെ സ്റ്റാർ വക്താവായി സ്വയം പ്രഖ്യാപിച്ചു. 1956-1961 വരെ ശിവാജി ഗണേശൻ ഒരു പാർട്ടിയിലും ചേരാതെ സിനിമകളിൽ അഭിനയിക്കുന്നതിൽ ശ്രദ്ധ കേന്ദ്രീകരിച്ചു. തുടർന്ന് 1961ൽ [[ഡിഎംകെ] നിന്ന് [[ഇ.  വി.  കെ.  സമ്പത്ത് വിട്ട് തമിഴ് നാഷണൽ പാർട്ടി തുടങ്ങിയപ്പോൾ അതിൽ ഇ.  വി.  കെ.  സമ്പത്ത് , കണ്ണദാസൻ , [[പഴം. ശിവാജി ഗണേശൻ നെടുമാരനെപ്പോലുള്ളവർക്കൊപ്പം പ്രവർത്തിച്ചു. വൻ പരാജയത്തിന് ശേഷം പാർട്ടി പിന്നീട് ക്വാർട്ടറ്റ് 1962 നിയമസഭാ തിരഞ്ഞെടുപ്പ് എന്ന് പുനർനാമകരണം ചെയ്യപ്പെട്ടു. പിന്നെ [[ഇ.  വി.  കെ.  സമ്പത്ത് മറ്റ് നാല് പേർക്കൊപ്പം ശിവാജി ഗണേശൻ 1964-ൽ കോൺഗ്രസ് പാർട്ടി അംഗമായി. അന്നത്തെ മുഖ്യമന്ത്രി കാമരാജ് ന്റെ അനുഭാവിയായിരുന്നു കൂടാതെ ഇന്ത്യൻ നാഷണൽ കോൺഗ്രസ് ശിവാജി ഗണേശൻ ന്റെ പ്രധാന നേതാക്കളിൽ ഒരാളായിരുന്നു. തുടർന്ന് 1969-ൽ കോൺഗ്രസ് പാർട്ടി പ്രധാനമന്ത്രി ഇന്ദിരാഗാന്ധി യുടെ ഏകാധിപത്യ പ്രവണത പിന്തുടർച്ച രാഷ്ട്രീയത്തെ എതിർക്കുകയും കാമരാജ് പല മുതിർന്ന [[കോൺഗ്രസ് പാർട്ടി] നേതാക്കളെയും] ഉപേക്ഷിച്ച് പുതിയൊരു പാർട്ടി രൂപീകരിക്കുകയും ചെയ്തു.
അദ്ദേഹത്തിന്റെ നേതൃത്വത്തിൽ പാർട്ടി എസ്റ്റാബ്ലിഷ്‌മെന്റ് കോൺഗ്രസ് .
ശിവാജി ഗണേശൻ തുടങ്ങിയപ്പോൾ അതിനൊപ്പം പ്രവർത്തിച്ചു.
തുടർന്ന്, 1975-ൽ കാമരാജ് മരണശേഷം അദ്ദേഹം തന്റെ സ്ഥാപക കോൺഗ്രസ് പാർട്ടിയിൽ തുടർന്നു.
'എസ്റ്റാബ്ലിഷ്‌മെന്റ് കോൺഗ്രസ്' പ്രമുഖ നേതാക്കൾക്കൊപ്പം പോരാടി.
തുടർന്ന് 1977-ൽ എസ്റ്റാബ്ലിഷ്‌മെന്റ് കോൺഗ്രസ് പ്രതിസന്ധി നിലക്കെതിരെ പോരാടിയ ജനതാ പാർട്ടി യുമായി ലയിച്ചു.
ശിവാജി ഗണേശൻ അതിൽ നിന്ന് പിന്മാറി.
തുടർന്ന് 1977-ൽ ഇന്ദിരാഗാന്ധിയുടെ കോൺഗ്രസ് പാർട്ടി വീണ്ടും ചേർന്നു.
തുടർന്ന് 1977 പാർലമെന്റ് തിരഞ്ഞെടുപ്പ് അദ്ദേഹത്തിന്റെ ചിരകാല സുഹൃത്തും നടനുമായ എം.  ജി.  ആർ.  ജി.  R വിജയിച്ച് ആദ്യമായി തമിഴ്നാട് മുഖ്യമന്ത്രിയായി.
എന്നാൽ ഈ തമിഴ്‌നാട് പാർലമെന്റ് തെരഞ്ഞെടുപ്പിൽ കോൺഗ്രസ് പാർട്ടി തമിഴ്‌നാട്ടിൽ വിജയിച്ചിട്ടും ഇന്ദിരാഗാന്ധി ഇന്ത്യയിലുടനീളമുള്ള Crisis എതിർപ്പിൽ പരാജയപ്പെട്ടു.
1980 പാർലമെന്റ് തിരഞ്ഞെടുപ്പ് തമിഴ്‌നാട്ടിൽ ഡിഎംകെ - കോൺഗ്രസ് സഖ്യത്തിന്റെ ശിവാജി ഗണേശൻ സ്റ്റാർ സ്പീക്കറായി പ്രചാരണം നടത്തി.
ഡിഎംകെ]] - [[കോൺഗ്രസ് ഇന്ദിരാഗാന്ധി മൂന്നാം തവണയും സഖ്യത്തിന്റെ വിജയത്തിനിടയിൽ പ്രധാനമന്ത്രിയായി. ഈ കാലയളവിൽ പ്രധാനമന്ത്രി ഇന്ദിരാഗാന്ധി 1983-1984 വരെ മന്ത്രിസഭയിൽ ശിവാജി ഗണേശൻ രാജ്യസഭാംഗം ആയി. ഇതേ കാലയളവിന്റെ മധ്യത്തിൽ നിരവധി കോൺഗ്രസ് പാർട്ടി മന്ത്രിമാരുമായും മറ്റ് പാർട്ടി നേതാക്കളുമായും അടുത്ത പരിചയം." ശിവാജി ഗണേശൻക്ക് അവസരം ലഭിച്ചു. [ഇന്ത്യൻ പാർലമെന്റ് തിരഞ്ഞെടുപ്പ്, 1984 | 1984 പാർലമെന്റ് തിരഞ്ഞെടുപ്പ്]] കൂടാതെ 1984 നിയമസഭാ തിരഞ്ഞെടുപ്പ് AIADMK അമ്മയുടെ മരണശേഷം ഇന്ദിരാഗാന്ധി - [[കോൺഗ്രസ് പാർട്ടി | കോൺഗ്രസ് ] ശിവാജി ഗണേശൻ പിന്നെ ഇന്ദിരാഗാന്ധി മരണവും തമിഴ്‌നാട് മുഖ്യമന്ത്രി [[എം.
ജി.  ആർ |  വി.  കെ.  എസ്.  ഇളങ്കോവൻ ഉൾപ്പെടെ നാല് നിയമസഭാംഗങ്ങളാണ് തമിഴ്‌നാട് നിയമസഭയിലെത്തിയത്.
രാജീവ് ഗാന്ധി മധ്യത്തിൽ പ്രധാനമന്ത്രിയായ ശേഷം ശിവാജി ഗണേശൻ അദ്ദേഹത്തിന്റെ അടുപ്പം ഉണ്ടായിരുന്നിട്ടും ശിവാജി ഗണേശൻ ചില തമിഴ്‌നാട്ടിലെ കോൺഗ്രസ് പാർട്ടി നേതാക്കൾ അദ്ദേഹത്തെ മാറ്റിനിർത്തി.
തുടർന്ന് 1987ൽ AIADMK തമിഴ്‌നാട് മുഖ്യമന്ത്രി എം.  ജി.  R ന്റെ മരണശേഷം പ
ാർട്ടി രണ്ടായി പിളർന്നു.
ആ പാർട്ടിയിൽ ജയലളിത നയിക്കും 'ജെ ടീം' ' എം.  ജി.  R ഭാര്യ [[വി.  എൻ.  ജാനകിയുടെ നേതൃത്വത്തിൽ ജാ രണ്ട് വിഭാഗങ്ങളായി പിരിഞ്ഞു. അതുകൊണ്ടാണ് അന്നത്തെ എഐഎഡിഎംകെ സഖ്യത്തിലെ തമിഴ്‌നാട് കോൺഗ്രസ് പാർട്ടിയുടെ മുൻനിര നേതാക്കളുടെ കെടുകാര്യസ്ഥത മൂലം എഐഎഡിഎംകെക്കുള്ള പിന്തുണ പ്രധാനമന്ത്രി രാജീവ് ഗാന്ധി പിൻവലിച്ചത്. ശിവാജി ഗണേശൻ അതിനെ എതിർത്ത് കോൺഗ്രസ് പാർട്ടി വിട്ടു. തുടർന്നുള്ള 1989 നിയമസഭാ തിരഞ്ഞെടുപ്പ് ശിവാജി ഗണേശൻ അദ്ദേഹത്തിന്റെ നേതൃത്വത്തിൽ തമിഴ് പ്രോഗ്രസീവ് ഫ്രണ്ട് '' എന്ന പേരിൽ ഒരു പാർട്ടി തുടങ്ങി, അദ്ദേഹത്തിന്റെ സുഹൃത്തും എച്ച്.  കോ.  രാമചന്ദ്രൻ, എം.  ജി.  അരിൻ ഭാര്യ [[വി.  എൻ.  ജാനകിയുടെ ജാ ടീമിൽ ചേർന്ന് സഖ്യത്തിന്റെ പിന്തുണയോടെ തെരഞ്ഞെടുപ്പിൽ മത്സരിച്ചു. ഈ തിരഞ്ഞെടുപ്പിൽ ജാനകി രാമചന്ദ്രൻ മുഖ്യമന്ത്രി ശിവാജി ഗണേശൻ എന്ന നിലയിലും അദ്ദേഹത്തിന്റെ പാർട്ടിയായും പ്രചാരണം നടത്തി. അക്കാലത്ത്, അദ്ദേഹം നിരവധി ഈഴം തീവ്രവാദ ഗ്രൂപ്പുകളുടെ നേതാവായിരുന്നു, പ്രത്യേകിച്ച് തമിഴ്‌നാട്, ഇന്ത്യൻ തലങ്ങളിലെ പ്രധാന പ്രശ്‌നങ്ങൾ, പ്രത്യേകിച്ച് ശ്രീലങ്കൻ ഈഴം തമിഴരെക്കുറിച്ചുള്ള തെറ്റിദ്ധാരണകൾക്കെതിരെ, ശ്രീലങ്കയിൽ സമാധാന ചർച്ചകൾ പുനഃസ്ഥാപിക്കാൻ ആഹ്വാനം ചെയ്തവർ. ഈഴം തമിഴ് ജനതയ്ക്ക് സ്വാതന്ത്ര്യം.  പ്രഭാകരനെ കുറ്റവിമുക്തനാക്കി.  ജി.  [| ശിവാജി ഗണേശൻ]] R | MGR]] പിന്തുണച്ചു.
അങ്ങനെ ഡിഎംകെ വിൽ [[മു.  കരുണാനിധി | കരുണാനിധി], എഐഎഡിഎംകെ (ജെ) ടീം ജയലളിത ഒപ്പം കോൺഗ്രസ് പാർട്ടി കെ.  മൂപ്പൻ ശിവാജി ഗണേശൻ മുതൽ]] രാജീവ് ഗാന്ധി വരെ കടുത്ത പ്രചാരണം നടത്തി.
പിന്നീട് നടന്ന തിരഞ്ഞെടുപ്പിൽ തമിഴ്നാട് പുരോഗമന മുന്നണി 50 മണ്ഡലങ്ങളിൽ മത്സരിച്ചെങ്കിലും ഒരു മണ്ഡലത്തിൽ പോലും വിജയിച്ചില്ല.
ശിവാജി ഗണേശൻ തിരുവൈയാരു മണ്ഡലത്തിൽ മത്സരിക്കുകയും ഡിഎംകെ നിയമസഭാംഗമായ തുറൈ.
ചന്ദ്രശേഖരൻ യോട് പരാജയപ്പെട്ടു.
ശിവാജി ഗണേശൻ , മുൻ മന്ത്രിയും അദ്ദേഹത്തിന്റെ കോൺഗ്രസ് പാർട്ടി സുഹൃത്തും തെരഞ്ഞെടുപ്പിന് തൊട്ടുപിന്നാലെ പാർട്ടി പിരിച്ചുവിടാനും രാഷ്ട്രീയത്തിൽ നിന്ന് പിന്മാറാനും പദ്ധതിയിട്ടിരുന്ന അദ്ദേഹത്തെ അന്നത്തെ പ്രധാനമന്ത്രി [[വി.
ബി.  സിംഗ് കിന്റെ അഭ്യർത്ഥന സ്വീകരിക്കുകയും തന്റെ ജനതാദൾ പാർട്ടിയിൽ തന്റെ അനുയായികൾക്കൊപ്പം തമിഴ് പുരോഗമന മുന്നണി യിൽ ചേരുകയും ചെയ്തു.
തുടർന്ന് ജനതാദൾ 1990 മുതൽ ശിവാജി ഗണേശൻ പാർട്ടിയുടെ തമിഴ്‌നാട് നേതാവായി.
1991 മധ്യത്തിൽ നടന്ന തമിഴ്‌നാട് പാർലമെന്റ് / അസംബ്ലി തിരഞ്ഞെടുപ്പിലും തമിഴ്‌നാട്ടിലെ ഭരണം പിരിച്ചുവിട്ടതിനുശേഷവും അദ്ദേഹം ജനതാദൾ പാർട്ടിയുമായി DMK മണ്ഡലം വിഭജിച്ചു.
* കഴിഞ്ഞ 1989 നിയമസഭാ തിരഞ്ഞെടുപ്പ് ശിവാജി ഗണേശൻ ഈ തിരഞ്ഞെടുപ്പിലെ പരാജയത്തിന് ഉത്തരവാദിയായ മുഖ്യമന്ത്രി.
കരുണാനിധിയുടെ ഡിഎംകെ - ജനതാദൾ സഖ്യം കഴിഞ്ഞ ഭരണകാലം മുതൽ തുടർന്നു.
ഇതിൽ പണ്ട് മുമ്പ്.
കരുണാനിധി കരുണാനിധി യുമായി സഖ്യത്തിൽ ചേർന്നു ശിവാജി ഗണേശൻ രാഷ്ട്രീയ ജീവിതത്തിൽ ഏറെ ചടുലമാകാനും, പിന്നാമ്പുറം സ്ഥിതി ചെയ്‌തതും അദ്ദേഹത്തിന്റെ ആരാധകർ വിമർശിക്കപ്പെട്ടു.
പിന്നെ 1991-ലെ നിയമസഭ/സത്തമന്ദ്ര തിരഞ്ഞെടുപ്പിൽ അതിമുഖ – കാംഗിരസ് സഖ്യത്തിന് പ്രചാരണം നടത്താൻ തമിഴ്നാട്ടിൽ നിന്ന് വന്ന മുൻ പ്രധാനമന്ത്രി രാജീവ് ഗാന്ധിയുടെ ദുരിതം മരണത്തിന് ശേഷം നടന്ന അഥേർതലിൽ ദിമു – ജനത  തലം സഖ്യകക്ഷി വലിയ പരാജയം നേടിയതിനാൽ പാർട്ടിയുടെ പരാജയത്തിന് ഉത്തരവാദിത്തം ഏറ്റുവാങ്ങി ശിവാജി ഗണേശൻ രാഷ്ട്രീയത്തിൽ നിന്ന് പൂർണ്ണമായും മാറി.
ശ്വാസകോശ സംബന്ധമായ അസുഖങ്ങൾ കൊണ്ട് അദ്ദേഹം 2001 ജൂലൈ 21ന് തന്റെ 74ആം വയസ്സിൽ ചെന്നൈയിലെ അപ്പോളോ ആശുപത്രിയിൽ വച്ച് മരണമടഞ്ഞു.
മൃതദേഹം പിറ്റേ ദിവസം ബസന്ത് നഗർ ശ്മശാനത്തിൽ പൂർണ്ണ ഔദ്യോഗിക ബഹുമതികളോടെ സംസ്കരിച്ചു.
ആയിരക്കണക്കിന് ജനങ്ങളാണ് പ്രിയ നടനെ അവസാനമായി ഒരു നോക്ക് കാണാൻ അന്ന് തടിച്ചു കൂടിയത്.
അണ്ണാദുരൈയുടെയും എം.ജി.ആറിന്റെയും ശവസംസ്കാരങ്ങൾക്കു ശേഷം ഇത്രയും വലിയ ജനപങ്കാളിത്തം ലഭിച്ച ശവസംസ്കാര കർമ്മം ഇതാണെന്ന് പലരും അഭിപ്രായപ്പെട്ടിരുന്നു.
അദ്ദേഹത്തിന്റെ ഭാര്യ കമല 2007-ൽ അന്തരിച്ചു.
മരണശാസന ദാനം പ്രതിമ
അദ്ദേഹത്തിന്റെ ഓർമ്മക്കയി 2006 ൽ ചെന്നൈയിൽ ഒരു പ്രതിമ അന്നത്തെ മുഖ്യമന്ത്രിയായ എം. കരുണാനിധി അനാച്ഛാദനം ചെയ്തു.
അഭിനേതാവിന്റെ ദിവസം
അദ്ദേഹത്തിന്റെ ഓർമ്മക്കായി തമിഴ് ചലച്ചിത്ര മേഖല അദ്ദേഹത്തിന്റെ ജന്മദിനമായ ഒക്ടോബർ 1 അഭിനേതാവിന്റെ ദിവസം ആയി ആചരിക്കുന്നു.
അവലംബം പുറത്തേക്കുള്ള കണ്ണികൾ Sivaji Ganesan is the most popular Tamil film actor - Kumudam magazine survey-1990 Archived 2016-03-05 at the Wayback Machine .
Comprehensive information about movies, awards of Nadigar Thilagam Sivaji Ganesan Profile of Sivaji Ganesan from Nilacharal Sivaji Ganesan - One Hundred Tamils of 20th Century IMDb entry for Sivaji Ganesan Tamil Film Actor Sivaji Ganesan Dead at Rediff.com Ganesan filmography with pictures Archived 2008-09-17 at the Wayback Machine .
Cinesouth database since 1976 Archived 2009-10-13 at the Wayback Machine .
A doyen among actors Archived 2009-07-27 at the Wayback Machine .
by D.B.S. Jeyaraj Tribute to Sivaji Ganeshan Archived 2004-01-09 at the Wayback Machine .
ശിവശങ്കർ മേനോൻ ഇംഗ്ലീഷ് വിലാസം https://ml.wikipedia.org/wiki/Shiv_Shankar_Menon
ഇന്ത്യയുടെ ദേശരക്ഷാ ഉപദേഷ്ടാവാണ് ശിവശങ്കർ മേനോൻ (ജനനം: 1949 -).
പാലക്കാട്‌ ജില്ലയിലെ ഒറ്റപ്പാലം സ്വദേശിയാണ്.
പാകിസ്താനിൽ ഇന്ത്യൻ ഹൈകമ്മിഷണറായും ചൈന ഇസ്രായേൽ എന്നിവിടങ്ങളിൽ ഇന്ത്യൻ പ്രതിനിധിയായും, വിദേശകാര്യ സെക്രട്ടറിയായും ജോലി ചെയ്തിട്ടുണ്ട് .
ശിവസേന ഇംഗ്ലീഷ് വിലാസം https://ml.wikipedia.org/wiki/Shiv_Sena
മറാത്തികളുടെ ഉന്നമനത്തിനായി  മഹാരാഷ്ട്ര സംസ്ഥാനത്ത് രൂപംകൊണ്ട് പിൽക്കാലത്ത് മറ്റ് സംസ്ഥാനങ്ങളിലടക്കം സ്വാധീനമുള്ള രാഷ്ട്രീയ പാർട്ടിയായി മാറുകയും ചെയ്ത സംഘടനയാണ് ശിവസേന .
ബാൽ താക്കറെ രൂപീകരിച്ച ഈ സംഘടന കടുത്ത ഹൈന്ദവ - മറാഠി നിലപാടുകളുമായി സംഘപരിവാർ സംഘടനകളുടെ സഖ്യ കക്ഷിയായാണ് പ്രവർത്തിക്കുന്നത്.
1960ൽ ബാൽ താക്കറെയും സഹോദരനും കൂടി മാർമിക് എന്ന കാർട്ടൂൺ വാരിക തുടങ്ങി ഇതിൽ നിന്നാണ് ശിവസേന എന്ന ആശയത്തിന്റെ രൂപീകരണം.
താക്കറെ മറാഠികൾക്ക് ജോലി നൽകൂ എന്ന ആവശ്യവുമായി സമരം ആരംഭിച്ചു.
താക്കറെയുെട പിതാവ് കേശവ്റാം താക്കറെ പുതിയൊരു കുട്ടായ്മ രൂപികരിച്ചുകൂടെ എന്ന് അഭിപ്രായം പറഞ്ഞു.
19 ജൂൺ 1966- ൽ ആരംഭിച്ച ഈ സംഘടനയ്ക്ക് ഛത്രപതി ശിവാജിയുടെ സേന എന്ന അർഥത്തിൽ ശിവസേന എന്ന പേരിട്ടതും കേശവ്റാമാണ്.
മഹാരാഷ്ട്ര മറാഠികളുടെതാണ് മുംബൈ കുടിയേറ്റക്കാരുടെതല്ല എന്ന വാദമായാണ് ഈ പ്രസ്ഥാനം വളർന്നു വന്നത്.
ഈ സംഭവത്തെ തുടർന്ന് മഹാരാഷ്ടയിൽ ശിവസേന ശക്തമായി.
തിരഞ്ഞടുപ്പ്
1980കളിൽ ശിവസേന മുംബൈ കോർപ്പറേഷൻ തെരഞ്ഞടുപ്പിൽ മുസ്ലീം ലീഗുമായി സഖ്യം നിലന്നിരുന്നു .
പിന്നീട് 1989ൽ ബി.ജെ.പി യുമായി സഖ്യത്തിലായി.1995ൽ നടന്ന മഹാരാഷ്ട്ര തെരഞ്ഞടുപ്പിൽ ശിവസേന-ബിജെപി സഖ്യം 138 സീറ്റ് നേടി അധികാരത്തിൽ വന്നു.
എന്നാൽ 1999 തെരഞ്ഞടുപ്പിലും തുടർന്ന് നടന്ന തെരഞ്ഞടുപ്പിലും ശിവസേന-ബിജെപി സഖ്യത്തിനും മഹാരാഷ്ട്രയിൽ അധികാരത്തിൽ വരാൻ കഴിഞ്ഞില്ല.
എൻ.ഡി.എ യുടെ ഭാഗമായിരിക്കെ രാഷ്ട്രപതി തെരഞ്ഞടുപ്പിൽ കോൺഗ്രസ്സ് സ്ഥാനാർത്ഥിയായ പ്രതിഭാ പാട്ടീലിനെയും പ്രണബ് മുഖർജിയെയും പിന്തുണച്ചു.
2009ൽ മഹാരാഷ്ട്രയിൽ നടന്ന തെരഞ്ഞടുപ്പിൽ സഖ്യ കക്ഷിയായ ബി.ജെ.പി.യെക്കാൾ കുറവ് സീറ്റാണ് നേടിയത്.
ശിവാജി (വിവക്ഷകൾ)
ശിവാജി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ശിവാജി - ഛത്രപതി ശിവാജി - മറാത്ത സാമ്രാജ്യ സ്ഥാപകൻ ശിവാജി - ഒരു തമിഴ് ചലച്ചിത്രം ശിവാജി - ശിവാജി ഗണേശൻ - തമിഴ് ചലച്ചിത്ര നടൻ ശിവജി ശിവജി ഗുരുവായൂർ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ശിവസൂത്രങ്ങൾ ഇംഗ്ലീഷ് വിലാസം https://ml.wikipedia.org/wiki/Shiva_Sutra
സംസ്കൃത വ്യാകരണവുമായി ബന്ധപ്പെട്ടതാണ് മാഹേശ്വരസൂത്രങ്ങൾ അഥവാ ശിവസൂത്രങ്ങൾ.
സംസ്കൃതഭാഷയിലെ വർണ്ണങ്ങളെ വർഗ്ഗങ്ങളായി വിഭജിച്ച് എഴുതിയിട്ടുള്ള പതിനാലു സൂത്രങ്ങളുടെ ഗണമാണ്‌ ശിവസൂത്രങ്ങൾ .
മഹേശ്വരസൂത്രങ്ങൾ എന്ന പേരും ഇവയ്ക്കുണ്ട്.
സംസ്കൃതവ്യാകരണത്തിന്റെ അടിസ്ഥാനപാഠമായ പാണിനിയുടെ അഷ്ടാധ്യായി പിന്തുടരുന്നത്  ഈ സൂത്രമാലയിലെ വർണ്ണവിഭജനമാണ്‌.
പാണിനീയപാരമ്പര്യത്തിൽ ഈ സൂത്രമാലയ്ക്ക് അക്ഷരസമാമ്നായം എന്നും പേരുണ്ട്.
ആദ്യത്തെ നാലു സൂത്രങ്ങളിൽ സ്വരവർണ്ണങ്ങളും അവശേഷിക്കുന്ന പത്തു സൂത്രങ്ങളിൽ വ്യഞ്ജനങ്ങളും ഉൾക്കൊള്ളിച്ചിരിക്കുന്നു.
സങ്കീർണ്ണമായ നിയമങ്ങളെ ഓർമ്മയിൽ തങ്ങും വിധമുള്ള ലഘു വാക്യങ്ങളിൽ ഒതുക്കിവയ്ക്കുകന്ന സൂത്രശൈലിയുടെ ഒന്നാം കിട മാതൃകയാണ്‌ ഈ സൂത്രമാല.
പരമശിവൻ പാണിനിയ്ക്ക് വെളിപ്പെടുത്തിയവ എന്ന അർത്ഥത്തിലാണ്‌ ഈ സൂത്രങ്ങൾക്ക്  ശിവസൂത്രങ്ങൾ എന്ന പേരു വന്നത്.
വർഷൻ എന്ന ഗുരുവിന്റെ ശിഷ്യനായിരുന്ന പാണിനി മന്ദബുദ്ധിയായിരുന്നതിനാൽ പഠനം തുടരാനാകാഞ്ഞ് ശിവപ്രീതികായി തപസ്സനുഷ്ടിച്ചെന്നും അപ്പോൾ പ്രത്യക്ഷനായ ശിവൻ തന്റെ തുടി 14 വട്ടം കൊട്ടി ഈ സൂത്രങ്ങൾ കേൾപ്പിച്ചതിനെ തുടർന്ന് ബുദ്ധി കൈവന്നപ്പോഴാണ്‌ അഷ്ടാധ്യായി എഴുതിയതെന്നും കഥാസരിത്സാഗരത്തിൽ പറയുന്നു.
നൃത്താവസാനേ നടരാജരാജോ നനാദ ഢക്കാം നവപഞ്ചവാരം ഉദ്വർത്തുകാമോ സനകാദിസിദ്ധാ- ദിനേതദ് വിമർശേ ശിവസൂത്രജാലം
(സാരം: തന്റെ താണ്ഡവനൃത്താവസാനം സനകനേയും മറ്റു സിദ്ധന്മാരേയും അനുഗ്രഹിക്കാനുദ്യമിച്ച് തന്റെ ഢക്ക പതിനാലു പ്രാവശ്യം ഇളക്കിയപ്പോൾ ഇപ്രകാരം പതിനാലു ശിവസൂത്രങ്ങൾ പൊഴിഞ്ഞുവീണു) എന്ന പ്രസിദ്ധശ്ലോകം ഈ കഥയെക്കുറിച്ചാണു്.
അഷ്ടാധ്യായിയുടെ അനുബന്ധപാഠങ്ങളിൽ ഒന്നായി പാണിനി സ്വയം രചിച്ചതോ പാണിനിയ്ക്കു മുൻപേ ഉണ്ടായിരുന്നതോ ആവാം ഈ സൂത്രമാല.
കൃതിയുടെ പ്രാരംഭത്തിൽ തന്നെ ഇപ്രകാരമൊരു വർഗ്ഗീകരണക്രമം ഉണ്ടായിരിക്കുക എന്നതു് അഷ്ടാദ്ധ്യായിയുടെ മൊത്തം ഘടനയ്ക്കും ഉള്ളടക്കത്തിനും അവശ്യമാണു്.
പ്രത്യാഹാരങ്ങൾ മലയാളം ദേവനാഗരി
അ ഇ ഉ ണ്‌ ൨.
ഋഌക് ൩.
എ ഒ ങ് ൪.
ഐ ഔ ച് ൫.
ഹ യ വ ര ട് ൬.
ല ണ്‌ ൭.
ഞ മ ങ ണ ന മ്‌ ൮.
ഝ ഭ ഞ് ൯.
ഘ ഢ ധ ഷ് ൧൦.
ജ ബ ഗ ഡ ദ ശ് ൧൧.
ഖ ഫ ഛ ഠ ഥ ച ട ത വ് ൧൨.
ക പ യ് ൧൩.
ശ ഷ സ ര്‌ ൧൪.
ഹ ല്‌
१.
अ इ उ ण् | २.
ऋ ऌ क् | ३.
ए ओ ङ् | ४.
ऐ औ च् | ५.
ह य व र ट् | ६.
ल ण् | ७.
ञ म ङ ण न म् | ८.
झ भ ञ् | ९.
घ ढ ध ष् | १०.
ज ब ग ड द श् | ११.
ख फ छ ठ थ च ट त व् | १२.
क प य् | १३.
श ष स र् | १४.
ह ल् |
ഒരു വർഗ്ഗം വർണ്ണങ്ങൾ അടങ്ങുന്ന ഓരോ സൂത്രവും അതിൽ ഉൾക്കൊള്ളുന്ന വർണ്ണങ്ങളുടെ സൂചകമായ അനുബന്ധത്തിൽ അവസാനിക്കുന്നു.
ഒന്നാം സൂത്രം അ, ഇ, ഉ എന്നീ മൂന്നു വർണ്ണങ്ങൾക്കൊടുവിൽ 'ണ്‌' എന്ന അനുബന്ധം ചേർന്നതാണ്‌.
രണ്ടാം സൂത്രം ഋ, ഌ എന്നീ രണ്ടു വർണ്ണങ്ങൾക്കൊടുവിൽ 'ക്' അനുബന്ധമായി ചേർന്നതാണ്‌.
റോമൻ അക്ഷരമാലയിൽ എഴുതുമ്പോൾ അനുബന്ധങ്ങൾ വലിയ അക്ഷരങ്ങളിൽ ആണ്‌ എഴുതാറ്.